

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.2** | 2025. gada 21. februārī |

**26.**

**Par telpu nodošanu**

**bezatlīdzības lietošanā Rīgas Metropolijas Romas katoļu kūrijai**

Ogres novada pašvaldībā (turpmāk - Pašvaldība) 2025. gada 20. februārī saņemts Rīgas Metropolijas Romas katoļu kūrijas, reģistrācijas Nr. 90000106677, (turpmāk – Persona) 2025. gada 20. februāra iesniegums (Pašvaldībā reģistrēts ar Nr. 2-4.1/1146), ar lūgumu piešķirt Ogres novada Kultūras centra ēkā (Brīvības ielā 15, Ogrē, Ogres novadā) deju zāli (turpmāk – Telpa) bezatlīdzības lietošanā priestera Konstantīna Bojāra piemiņas pasākuma rīkošanai 2025.  gada 21. februārī no plkst. 14.00 līdz plkst. 17.00.

Saskaņā ar iesniegumā norādīto informāciju, 2025.gada 9.februārī mūžībā devies Ogres Sv. Meinarda Romas katoļu draudzes izveidotājs un ilggadējais priesteris Konstantīns Bojārs, kurš kopš 1995. gada veica Sv. Meinarda draudzes un vairāku Ogres apkārtnē esošo draudžu prāvesta pienākumus. Priestera Konstantīna Bojāra bēres notiks 2025. gada 21. februārī. Iesniegumā tiek lūgta atļauja izmantot Telpu priestera Konstantīna Bojāra piemiņas pasākuma rīkošanai.

Ar Ogres novada pašvaldības domes 2024. gada 27. februāra lēmumu “Par Ogres novada pašvaldības iestādes “Ogres novada Kultūras centrs” maksas pakalpojumu cenrāža apstiprināšanu” (sēdes protokola izraksts Nr. 4; 15.) apstiprināts Ogres novada pašvaldības iestādes “Ogres novada Kultūras centrs” maksas pakalpojumu cenrādis, nosakot, ka no maksas pakalpojumu izcenojumiem atbrīvo:

1. Valsts Ugunsdzēsības un glābšanas dienestu trauksmes izziņošanas sistēmas izvietošanai uz Ogres novada Kultūras centra jumta daļas;
2. Ogres novada pašvaldības iestādes antenu izvietošanai uz Ogres novada Kultūras centra jumta daļas;
3. Ogres Vēstures un mākslas muzeju pastāvīgās darbības nodrošināšanai Iestādes ieradītajās telpās;
4. Ogresgala pagasta pārvaldi pastāvīgās darbības nodrošināšanai Iestādes norādītajās telpās;
5. Ogresgala bibliotēku pastāvīgās darbības nodrošināšanai Iestādes norādītajās telpās;
6. Ciemupes bibliotēku pastāvīgās darbības nodrošināšanai Iestādes norādītajās telpās;
7. Ogres novada Sociālā dienesta ģimenes atbalsta dienas centru pastāvīgās darbības nodrošināšanai Iestādes ierādītajās telpās.

Papildus augstāk minētajam Publiskas personas finanšu līdzekļu un mantas izšķērdēšanas novēršanas likuma (turpmāk – Likums) 2. panta pirmā daļa noteic, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai.

Likuma 5. panta pirmā daļa noteic, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta otrās daļas 4.1 punktā noteikts, ka šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.

Pamatojoties uz Valsts ieņēmuma dienesta publiskojamo datu bāzes informāciju Rīgas Metropolijas Romas katoļu kūrijai no 2006. gada 26. janvāra piešķirts sabiedriskā labuma organizācijas statuss.

Likuma 5. panta trešā daļa noteic, ja publiskas personas mantu nodod bezatlīdzības lietošanā, par to tiek pieņemts lēmums.

Ievērojot sabiedrības intereses un lietderības apsvērumus, būtu lietderīgi atļaut Rīgas Metropolijas Romas katoļu kūrijai nodot bezatlīdzības lietošanā Ogres novada Kultūras centra Telpu Ogres Sv. Meinarda Romas katoļu draudzes izveidotāja un ilggadējā priestera Konstantīna Bojāra piemiņas pasākuma rīkošanai 2025. gada 21. februārī no plkst. 14.00 līdz plkst. 17.00.

Ņemot vērā minēto un pamatojoties uz Likuma 5. panta otrās daļas 4.1 punktu, trešo, trešo *prim* daļu, Pašvaldību likuma 10. panta pirmās daļas 21. punktu un 73. panta ceturto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Nodot** bezatlīdzības lietošanā, atbrīvojot no nomas maksas, Rīgas Metropolijas Romas katoļu kūrijai, reģistrācijas Nr. 90000106677, Ogres novada Kultūras centra telpas: deju zāli, garderobi un koplietošanas telpas (ar kopējo platību 532,7 m2, ar bilances vērtību 126207,28 EUR). Minētās telpas un tajā esošās mantas stāvoklis ir labs un atbilstošs lietošanai paredzētajam mērķim.
2. **Noteikt** šā lēmuma 1. punktā minēto telpu lietošanas mērķi – Ogres Sv. Meinarda Romas katoļu draudzes izveidotāja un ilggadējā priestera Konstantīna Bojāra piemiņas pasākuma rīkošanai 2025. gada 21. februārī no plkst. 14.00 līdz plkst. 17.00, nodrošinot attiecīgās mantas uzturēšanu, kā arī sedzot ar to saistītos izdevumus, ja tādi rodas.
3. **Uzdot** Ogres novada Kultūras Centram noslēgt līgumu par šā lēmuma 1. punktā minētās telpas nodošanu bezatlīdzības lietošanā, atbrīvojot no nomas maksas, atbilstoši šim lēmumam un normatīvajiem aktiem.
4. **Noteikt**, ka līgums par telpu un mantas bezatlīdzības lietošanu tiek izbeigts, ja telpas un manta tiek izmantotas pretēji to nodošanas bezatlīdzības lietošanā mērķim un termiņam, tiek pārkāpti līguma noteikumi, telpas ir nepieciešamas Pašvaldībai savu funkciju īstenošanai vai Rīgas Metropolijas Romas katoļu kūrija zaudē sabiedriskā labuma organizācijas statusu.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)